CELEX: 62017TN0263
Language: mt
Date: 2017-05-03 00:00:00
Title: Kawża T-263/17: Rikors ippreżentat fit-3 ta’ Mejju 2017 – SD vs EIGE

24.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 239/48
            
         Rikors ippreżentat fit-3 ta’ Mejju 2017 – SD vs EIGE
   (Kawża T-263/17)
   (2017/C 239/61)
   Lingwa tal-kawża: l-Ingliż
   
      Partijiet
   
   
      Rikorrent: SD (rappreżentanti: L. Levi u A. Blot, avukati)
   
      Konvenut: L-Istitut Ewropew għall-Ugwaljanza bejn is-Sessi (EIGE)
   
      Talbiet
   
   
               —
            
            
               tannulla d-deċiżjoni impliċita tal-EIGE tas-26 ta’ Awwissu 2016, li tiċħad it-talba tar-rikorrent datata s-26 ta’ April 2016 għat-tieni tiġdid tal-kuntratt ta’ impjieg tiegħu;
            
         
               —
            
            
               tannulla wkoll, sa fejn meħtieġ, id-deċiżjoni tal-EIGE tal-20 ta’ Jannar 2017, innotifikata lir-rikorrent fit-23 ta’ Jannar 2017, li tiċħad l-ilment tar-rikorrent imressaq fit-3 ta’ Ottubru 2016 kontra d-deċiżjoni impliċita tal-EIGE;
            
         
               —
            
            
               tikkumpensa lir-rikorrent għad-dannu materjali u morali sostnut;
            
         
               —
            
            
               tirrimborsa l-ispejjeż kollha sostnuti f’dan l-appell.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv, ibbażat fuq ksur tal-obbligu ta’ motivazzjoni u għaldaqstant tal-prinċipju ta’ amministrazzjoni tajba.
               
                           —
                        
                        
                           Il-konvenut naqas milli jipprovdi lir-rikorrent deċiżjoni motivata dwar is-sustanza tat-talba u l-ilment sussegwenti. Din l-assenza totali ta’ motivazzjoni tikser l-obbligu ta’ motivazzjoni u l-prinċipju ta’ amministrazzjoni tajba.
                        
                     
         
               2.
            
            
               It-tieni motiv, ibbażat fuq ksur tal-Artikolu 8 tal-Kondizzjonijiet tal-impjieg applikabbli għall-aġenti l-oħra tal-UE u tad-Deċiżjoni tal-EIGE Nru 82, tat-28 ta’ Lulju 2014, dwar il-proċedura ta’ tiġdid/nuqqas ta’ tiġdid ta’ kuntratti applikabbli għall-aġenti temporanji u għall-aġenti b’kuntratt (“Deċiżjoni 82”).
               
                           —
                        
                        
                           Il-konvenut naqas milli jeżerċita kif xieraq is-setgħat diskrezzjonali mogħtija lilu mid-dispożizzjonijiet hawn fuq imsemmija u ma wettaqx eżami sħiħ jew fid-dettall tal-fatti rilevanti kollha tal-każ.
                        
                     
         
               3.
            
            
               It-tielet motiv, ibbażat fuq irregolaritajiet proċedurali inklużi l-ksur tar-regoli proċedurali interni stipulati fid-Deċiżjoni 82, il-ksur tad-drittijiet ta’ difiża, tad-dritt għal smigħ, tal-prinċipju ta’ amministrazzjoni tajba u tad-dmir ta’ diliġenza.
               
                           —
                        
                        
                           Il-konvenut mhux talli naqas milli jsegwi l-proċedura prevista fid-Deċiżjoni 82 talli naqas milli jisma’ b’mod effettiv il-perspettivi tar-rikorrent b’xi mod ieħor. Għalhekk, huwa naqas, qabel ma ħa d-deċiżjoni tas-26 ta’ Awwissu 2016, milli jikseb informazzjoni rilevanti mir-rikorrent dwar l-interessi tiegħu u ma ppermettiex lir-rikorrent jipprepara sewwa d-difiża tiegħu.